pythainlp/thai-financial-dataset huggingface dataset:
ข้อมูลสรุป (EXECUTIVE SUMMARY)

บริษัท ไทยบรรจุภัณฑ์และการพิมพ์ จำกัด (มหาชน) ดำเนินธุรกิจหลักทางด้านผลิตภัณฑ์กล่องกระดาษ
พิมพ์ด้วยระบบการพิมพ์แบบออฟเซ็ทที่มีลวดลายและสีสรรสวยงาม (Display Boxes)
เพื่อใช้ในการบรรจุสินค้าที่ต้องการโฆษณาผลิตภัณฑ์ เมื่อเห็นแล้วเกิดแรงจูงใจให้อยากซื้อสินค้า
เพิ่มมูลค่าเพิ่มให้กับสินค้า ลักษณะผลิตภัณฑ์กล่องมีทั้งแบบพิมพ์บนกระดาษหน้าแป้ง
พิมพ์บนกระดาษเคลือบ P.E (Poly Ethylene) หรือนำไปประกบกับกระดาษลูกฟูกก่อนทำการ
DIE CUT เพื่อพร้อมขึ้นรูปเป็นกล่องบรรจุภัณฑ์ผลิตภัณฑ์ บริษัทแบ่งกลุ่มลูกค้าหลักของบริษัทออกเป็น 5
กลุ่มหลัก ดังนี้

1.  กลุ่มของเล่นเด็ก (Toys)

2.  กลุ่มอุปกรณ์ไฟฟ้าและ/หรือ อิเล็กทรอนิกส์ (Electrical and/or Electronic
    Appliance)

3.  กลุ่มอุปโภคบริโภค (Consumer Product)

4.  กลุ่มเครื่องใช้ในครัวเรือน (House ware)

5.  กลุ่มอาหาร (Food)

ลักษณะผลิตภัณฑ์จะเป็นกล่องที่ผลิตตามรูปแบบและการออกแบบของลูกค้าเป็นหลัก
ทีมงานการตลาดและขายมีประสบการณ์ความสามารถพร้อมที่จะตอบสนองต่อความต้องการและให้คำปรึกษาแก่ลูกค้า

สภาวะเศรษฐกิจไทยในรอบปี 2545 มีอัตราการขยายตัวของผลิตภัณฑ์มวลรวมภายในประเทศ
(Gross Domestic Product: GDP) ประมาณร้อยละ 5
โดยเป็นอัตราการขยายตัวที่เพิ่มขึ้นจากร้อยละ 1.3 ในปี 2544
ดัชนีผลผลิตภาคอุตสาหกรรมเพิ่มขึ้นร้อยละ 8.4 แต่การขยายตัวกระจุกตัวอยู่เพียงบางอุตสาหกรรม
เช่น เหล็ก รถยนต์ การก่อสร้าง และอิเล็คทรอนิกส์
ด้านการส่งออกเพิ่มขึ้นมากขึ้นในช่วงครึ่งหลังของปี

สืบเนื่องจากครึ่งหลังของปี ได้ปรับแผนการดำเนินธุรกิจของบริษัท
โดยการพัฒนาระบบบริหารความสัมพันธ์ลูกค้า เป็นการพัฒนากระบวนการตลาด การขาย
และการให้บริการลูกค้า ดำเนินนโยบาย Customer Visit โดยทีมงานบริหารระดับสูง
เพื่อให้ลูกค้าเกิดความประทับใจมีความผูกพันและสร้างความมั่นใจให้แก่ลูกค้า
ซึ่งส่งผลให้ยอดขายตั้งแต่ครึ่งหลังของปีจนถึงปลายปี เริ่มมียอดขายที่เพิ่มขึ้น เมื่อเทียบกับยอดขายปี
2544 และยังมียอดขายที่สูงขึ้นอย่างต่อเนื่องจนถึงไตรมาสแรกของปี 2546

ในปี 2546 ถึงแม้ว่าเศรษฐกิจไทยมีแนวโน้มที่ขยายตัวต่อเนื่อง จากปี 2545
แต่สถานการณ์สงครามระหว่างสหรัฐอเมริกาและพันธมิตรกับอิรักรวมถึงอาจเกิดการก่อการร้ายในต่างประเทศอาจทำให้เศรษฐกิจไทยต้องเผชิญกับปัจจัยเสี่ยงและความไม่แน่นอนสูงในหลายๆ
ด้าน ความรุนแรงของสงครามจะกระทบต่อความผันผวนของราคาน้ำมัน
สภาวะการณ์ฟื้นตัวของเศรษฐกิจสหรัฐอเมริกา ยุโรปและญี่ปุ่น
นับเป็นปัจจัยสำคัญที่มีอิทธิพลต่อเศรษฐกิจโลกในปี 2544
และจะส่งผลกระทบต่อเศรษฐกิจไทยที่จะมีแนวโน้มชะลอตัวลง

ในไตรมาสแรกของปี 2546 บริษัทยังไม่ได้รับผลกระทบใดๆ จากสถานการณ์ดังกล่าว
บริษัทยังคงมียอดขายที่เพิ่มขึ้นอย่างต่อเนื่องจากปลายปี 2545
บริษัทได้ติดตามสถานะการณ์อย่าอย่างใกล้ชิดและวางกลยุทธ์ที่จะพึ่งพิงตลาดสินค้าที่ใช้ภายในประเทศมากขึ้น
สินค้าที่มีความจำเป็นต้องใช้ วิเคราะห์จัดหมวดหมู่ของลูกค้าเพื่อแยกแยะเลือกเฟ้นลูกค้าคุณภาพที่ต้อง
“สร้าง” และ “รักษา” ให้ความสำคัญอย่างใกล้ชิด ดูแลให้บริการเป็นพิเศษ
และยังคงสร้างกำไรให้แก่กิจการของบริษัท
บริษัท ไทยบรรจุภัณฑ์และการพิมพ์ จำกัด (มหาชน)

ประกอบธุรกิจ บรรจุภัณฑ์และการพิมพ์ประเภทกล่องกระดาษ พิมพ์ออฟเซ็ท

ที่ตั้งสำนักงานใหญ่ 9/9 หมู่ที่ 6 ถนนกิ่งแก้ว ตำบลราชาเทวะ อำเภอบางพลี

จังหวัดสมุทรปราการ 10540

เลขทะเบียนบริษัทที่ บมจ.341

โทรศัพท์ 0-2326-8121-7 โทรสาร 0-2326-8139

บริษัทมีทุนจดทะเบียน 375 ล้านบาท ออกจำหน่ายและเรียกชำระแล้ว 300 ล้านบาท
แบ่งออกเป็นหุ้นสามัญจำนวน 30 ล้านหุ้น มูลค่าหุ้นที่ตราไว้หุ้นละ 10 บาท
11. รายการระหว่างกัน

บริษัทมีรายการที่เกี่ยวข้องกันกับบริษัทย่อย (เกี่ยวข้องกันโดยการโอนหุ้นและ/หรือกรรมการร่วมกัน)
ดังนั้นงบการเงินที่จัดทำขึ้นจึงแสดงรวมถึงผลของรายการดังกล่าว
ซึ่งเป็นไปตามเงื่อนไขที่ระบุไว้ในสัญญาที่ทำร่วมกันและเป็นไปตามปกติทางธุรกิจ

รายการกับบริษัท ทีพีพี อินเตอร์เนชั่นแนล จำกัด ที่ได้ตัดออกจากงบการเงินรวม มีดังนี้

  (หน่วย : บาท)

+-----------------------------------+-----------------+----------------+
| รายการในงบกำไรขาดทุน               | 31 ธันวาคม 2545  | 31 ธันวาคม 2544 |
+-----------------------------------+-----------------+----------------+
| รายได้อื่น                           |                 |                |
+-----------------------------------+-----------------+----------------+
| ดอกเบี้ยรับ                          | 63,562          | -              |
+-----------------------------------+-----------------+----------------+
5. ทรัพย์สินที่ใช้ในการประกอบธุรกิจ

ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ
ซึ่งทรัพย์สินทั้งหมดติดตั้งอยู่ในบริษัทในบริเวณเดียวกัน คือ ตั้งที่โรงงานเลขที่ 9/9 หมู่ที่ 6
ถนนกิ่งแก้ว ตำบลราชาเทวะ อำเภอบางพลี จังหวัดสมุทรปราการ สรุปได้ดังนี้

  (ล้านบาท)

+---------------------------+---------+--------------+----------------+
| ลักษณะทรัพย์สิน               | กรรมสิทธ์ | ม            | ว              |
|                           |         | ูลค่าทางบัญชีหลัง | งเงินภาระผูกพันจำ |
|                           |         | หักค่าเสื่อมราคา | นองเป็นหลักประกัน |
+---------------------------+---------+--------------+----------------+
| 1.  ที่ดิน 5 แปลง รวมเนื้อที่    | เป      | 42.52        | 85.00          |
|     31.5 ไร่               | ็นเจ้าของ |              |                |
+---------------------------+---------+--------------+----------------+
| 2.  เ                     | เป      | 23.02        | 85.00          |
| ครื่องจักรหลักสำคัญที่ใช้ในการผลิต | ็นเจ้าของ |              |                |
|                           |         |              |                |
| ทุก ขนาด รวม 25 เครื่อง      |         |              |                |
+---------------------------+---------+--------------+----------------+
|   อาคารโรงงาน 3 โรง       | เป      | 30.16        | 85.00          |
|   รวมเนื้อที่อาคาร            | ็นเจ้าของ |              |                |
|   โรงงานประมาณ 12,400     |         |              |                |
|   ตารางเมตร               |         |              |                |
+---------------------------+---------+--------------+----------------+
| 3.  อาคารสำนักงาน 1 หลัง 2  | เป      | 1.75         | -              |
|     ชั้น เนื้อที่อาคารประมาณ    | ็นเจ้าของ |              |                |
|     640 ตารางเมตร         |         |              |                |
+---------------------------+---------+--------------+----------------+

นโยบายการลงทุนในบริษัทย่อย

ณ วันที่ 31 ธันวาคม 2545 บริษัทมีเงินลงทุนในบริษัทย่อยในธุรกิจต่าง ๆ คือ
ธุรกิจบรรจุภัณฑ์ชนิดอ่อน (Flexible Packaging) บริษัทไทยควอลิตี้แพค (1989) จำกัด
มูลค่ารวม 36.00 ล้านบาท เท่ากับ 60%
ของทุนชำระแล้วและลงทุนในธุรกิจเข้าถือหุ้นในบริษัทอื่นหรือเข้าบริหารโครงการ คือ บริษัท ที พี พี
อินเตอร์เนชั่นแนล จำกัด มูลค่ารวม 29.70 ล้านบาท เท่ากับ 99% ของทุนชำระแล้ว
รวมเงินลงทุนใน 2 บริษัทย่อยเป็นจำนวนเงินทั้งสิ้น 65.70 ล้านบาท คิดเป็นร้อยละ 20.96
ของทรัพย์สินรวมของบริษัท บริษัทมีนโยบายที่จะขยายการลงทุนไปยังกิจการอื่นๆ
ที่บริษัทพิจารณาว่ามีแนวโน้มที่ดีในอนาคต
โดยเน้นโครงการที่บริษัทสามารถหาผู้ชำนาญการและมีความเสี่ยงต่ำในการดำเนินโครงการ

การควบคุมดูแลบริษัทย่อย

บริษัทจะควบคุมดูแลบริษัทย่อย
โดยการส่งกรรมการของบริษัทเข้าเป็นตัวแทนของบริษัทในคณะกรรมการของบริษัทย่อย
และจัดให้มีจำนวนมากกว่ากึ่งหนึ่งของจำนวนกรรมการทั้งหมดถ้าหากบริษัทย่อยมีการดำเนินกิจการใดที่อาจกระทบต่อบริษัทโดยตรงแล้ว
ให้นำเรื่องที่เกิดขึ้นแจ้งหรือเสนอต่อที่ประชุมคณะกรรมการบริษัทเพื่อรับทราบ เช่น
การเข้าเซ็นสัญญาเพื่อร่วมทุนหรือเข้าประมูลและบริหารโครงการต่าง ๆ เป็นต้น
4. การวิจัยและพัฒนา

บริษัทได้ดำเนินการทำ TPM
ในสายการผลิตเพื่อทำการปรับปรุงพัฒนาเพิ่มและรักษาประสิทธิภาพเครื่องจักรและประสิทธิภาพบุคลากรผู้ควบคุมเครื่องจักร
อันนำไปสู่การลดต้นทุนในการผลิตโดยคณาจารย์ที่ปรึกษาจากสถาบันเทคโนโลยี พระจอมเกล้า
พระนครเหนือ

ปัจจุบันบริษัทได้รับการรับรองระบบควบคุมคุณภาพ ISO 9001 : 2000 โดยได้รับใบ
Certificate ISO 9001:2000 วันที่ 14 กุมภาพันธ์ 2545 จาก SGS โดยได้รับ
Certificate คือ

1.  จาก UFAS Certificate Number QSP10032

2.  จาก NAC (THAILAND) Certificate Number Q552/02

บริษัทได้ทำการริเริ่มหน่วยงานออกแบบบรรจุภัณฑ์ทางด้านโครงสร้าง
เพื่อให้คำปรึกษากับลูกค้าของบริษัท
และในขณะเดียวกันก็ได้ศึกษาถึงหน่วยงานออกแบบทางด้านกราฟฟิกภายในบริษัทเพื่อรองรับตลาดที่กำลังก้าวไปสู่การเป็น
SUPPLY CHAIN อย่างเต็มรูปแบบต่อไปในอนาคต
ข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญของบริษัท ในปี 2553
จะเป็นการพัฒนาศักยภาพการบริหารงานภายในของบริษัทเป็นส่วนใหญ่เพื่อเพิ่มประสิทธิภาพในการผลิต
เพิ่มศักยภาพในการแข่งขันและเพิ่มคุณภาพของบุคลากรบริษัท จึงรายงานให้ผู้ถือหุ้นทราบดังนี้

13.1 การขอรับรองมาตรฐาน ISO 14001

การจัดทำระบบการจัดการด้านสิ่งแวดล้อม ISO 14001 : 2004
ทางบริษัทได้มีการตรวจประเมินไปเมื่อวันที่ 20-21 ธันวาคม 2553
ผลการตรวจประเมินบริษัทได้รับการรับรองมาตรฐาน ISO14001 : 2004 เป็นที่เรียบร้อยแล้ว

13.2 ระบบสารสนเทศ

เพื่อเพิ่มขีดความสามารถในการตอบสนองความต้องการของลูกค้าที่เปลี่ยนไปเป็นแบบ JIT หรือ
Just in Time มากขึ้น บริษัทฯ
จึงมีโครงการที่จะนำซอฟต์แวร์เพื่อการประมวลผลข้อมูลการผลิตและแผนการผลิตหรือ APS
(Advance Planning & Scheduling) มาเพื่อเป็นเครื่องมือ ซึ่งเมื่ออิมพลีเมนต์เสร็จสมบูรณ์
ระบบดังกล่าวจะมีความเชื่อมโยงกับระบบ ERP และระบบ Shop Floor ที่มีอยู่เดิมด้วย
ทำให้การทำงานมีความต่อเนื่องสะดวก รวดเร็ว มากยิ่งขึ้น

13.3 แนวทางการรองรับวิกฤตเศรษฐกิจที่กำลังเกิดขึ้น

ในปี 2553 บริษัทฯ ได้มีนโยบายลดต้นทุนในการผลิต
โดยจัดกิจกรรมภายในเพื่อเป็นการกระตุ้นให้บุคลากรในองค์กรหันมาสนใจในการปรับปรุงสายการผลิตให้มีประสิทธิภาพมากขึ้นลดการสูญเสีย
ลดเวลาในการตั้งเครื่อง
โดยการปรับปรุงดังกล่าวเกิดขึ้นจากผู้ปฏิบัติงานโดยตรงเป็นผู้นำเสนอและปรับปรุงแก้ไข

บริษัทฯ
ได้ทำการขยายฐานลูกค้ารายใหม่ในแต่ละกลุ่มอุตสาหกรรมเพื่อเพิ่มยอดขายจากลูกค้ารายใหม่ไปชดเชยในลูกค้าเดิมของบริษัทที่ลดลง
โดยได้เริ่มดำเนินการมาตั้งแต่กลางปี 2551 และเริ่มสัมฤทธิ์ผลบ้างแล้วมาตั้งแต่ปลายปี 2551

การแข่งขันในเรื่องของราคายิ่งทวีความรุนแรงกันมากขึ้น
เพราะจะต้องขยายฐานของลูกค้าใหม่เพื่อมาชดเชยในลูกค้ารายเก่าที่มีแนวโน้มลดลงในทุกอุตสาหกรรม

13.4 การพัฒนาผลิตภัณฑ์ต้นแบบของบริษัทฯ

ปัจจุบันบริษัทฯ ได้ทดลองพัฒนาผลิตภัณฑ์ต้นแบบของบริษัทฯ
ขึ้นมาชนิดหนึ่งและอยู่ระหว่างการนำเสนอออกทดสอบตลาด
โดยเป็นผลิตภัณฑ์ในกลุ่มของใช้ในสำนักงานประเภทผลิตภัณฑ์กระดาษเพื่อการจัดการเอกสาร
และในปีหน้านี้บริษัทฯ ได้วางแผนที่จะทำการศึกษาและพัฒนาผลิตภัณฑ์ในกลุ่มอื่นๆ ต่อไปด้วยเช่น
กลุ่มอุปกรณ์เครื่องใช้ในบ้านพักอาศัย เป็นต้น
โดยดูจากแนวโน้มและผลการตอบรับของตลาดเป็นสำคัญ
การควบคุมภายใน

บริษัทได้ให้ความสำคัญต่อระบบการควบคุมภายในของบริษัทและบริษัทย่อยเป็นอย่างยิ่ง
เพื่อสามารถป้องกันทรัพย์สินของบริษัทและบริษัทย่อยอันเกิดจากการนำไปใช้โดยมิชอบหรือโดยไม่มีอำนาจ
บริษัทได้กำหนดแผนการดำเนินงานและภารกิจเพื่อการนี้ไว้ชัดเจนและพอเหมาะ
เพื่อเป็นแนวทางในการปฏิบัติงานและสามารถวัดผลได้ พอสรุปได้ดังนี้

1. จัดโครงสร้างองค์กรที่จะช่วยให้ฝ่ายบริหารสามารถดำเนินงานได้อย่างมีประสิทธิภาพ
โดยการแบ่งสายงานธุรกิจออกเป็น 3 ส่วนงาน ที่ครอบคลุมหน้าที่ด้านการผลิต การจัดจำหน่าย
การบริหารการเงินและข้อมูล มีกรรมการรองผู้จัดการทั้งส่วนปฏิบัติการและส่วนการจัดการ
รวมถึงผู้จัดการทั่วไปส่วนการจัดการ และส่วนการพัฒนาธุรกิจ แบ่งกันดูแล
ซึ่งขึ้นตรงต่อกรรมการผู้จัดการ แสดงถึงมีสายการปฏิบัติงานที่ควบคุมได้ บริษัทได้กำหนดภาระหน้าที่
อำนาจการดำเนินการของผู้ปฏิบัติงานและผู้บริหารไว้อย่างชัดเจน
มีการแบ่งแยกหน้าที่ของผู้ปฏิบัติงาน ผู้ติดตามควบคุมและการประเมินผลออกจากกัน
เพื่อให้เกิดการถ่วงดุลและเพื่อการตรวจสอบระหว่างกันได้
ทั้งยังทำให้เกิดความโปร่งใสในการปฏิบัติงานและป้องกันการกระทำที่ไม่สุจริต
หรือไม่คำนึงถึงผลประโยชน์ของบริษัท

2. บริษัทได้เล็งเห็นความสำคัญในการพัฒนาระบบสารสนเทศและระบบข้อมูล
เพื่อให้ข้อมูลของบริษัทมีความถูกต้องมีข้อมูลอย่างเพียงพอต่อการตัดสินใจของผู้บริหารและคณะกรรมการบริษัท
โดยเฉพาะระบบการจัดเก็บข้อมูล เอกสารประกอบการบันทึกบัญชี การบันทึกบัญชีต่าง ๆ
โดยจัดไว้เป็นหมวดหมู่ตามนโยบายการบัญชีและมาตรฐานการบัญชี โดยบริษัทได้จัดซื้อระบบ
Microsoft Dynamics AX หรือที่ในอดีตเรียกว่า DAMGAARD AXAPTA SOFTWARE ซึ่งเป็น ERP
software มีฟังก์ชั่นในการทำงานที่ครอบคลุมเกือบจะทุกหน่วยงานของบริษัทตั้งแต่การจัดซื้อ
การผลิต การขาย การบันทึกบัญชี
และยังได้มีการพัฒนาระบบเพิ่มเติมอย่างต่อเนื่องเพื่อให้การใช้งานมีประสิทธิภาพ
และสามารถวิเคราะห์และใช้ข้อมูลจากระบบสารเพื่อช่วยตัดสินใจทางธุรกิจได้อย่างถูกต้องและเป็นประโยชน์ต่อองค์กร

3. บริษัทมีคณะกรรมการตรวจสอบ
ทำหน้าที่พิจารณาความเพียงพอของระบบการควบคุมภายในของบริษัท
โดยทำการทบทวนประสิทธิภาพและประสิทธิผลการกำกับและตรวจสอบของบริษัทตามระยะเวลา
โดยเน้นการพิจารณาระบบการควบคุมภายใน
ควบคุมการปฏิบัติงานให้เป็นไปตามกฎหมายข้อบังคับต่าง ๆ
ของทางราชการและประกาศของตลาดหลักทรัพย์แห่งประเทศไทย
หากมีประเด็นที่ต้องปรับปรุงแก้ไขจะรายงานต่อผู้บริหารบริษัท
เพื่อสั่งการให้ผู้บริหารสายงานที่รับผิดชอบดำเนินการแก้ไขต่อไป

4. ในการประชุมคณะกรรมการบริษัท ครั้งที่ 1/2553 เมื่อวันที่ 24 กุมภาพันธ์ 2553
โดยมีกรรมการตรวจสอบทั้งสามคนเข้าร่วมประชุมด้วยนั้น
ประธานกรรมการตรวจสอบได้เสนอแบบประเมินความเพียงพอของระบบการควบคุมภายในซึ่งผ่านการประเมินโดยคณะกรรมการตรวจสอบแล้วต่อที่ประชุมในครั้งนี้
คณะกรรมการบริษัทได้ซักถามข้อมูลในแบบประเมินดังกล่าวจากฝ่ายบริหารและกรรมการตรวจสอบแล้วสรุปว่า
จากการประเมินระบบควบคุมภายในของบริษัทในด้านต่าง ๆ 5 ส่วน คือ องค์กรและสภาพแวดล้อม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า
บริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริการ
หรือผู้ที่เกี่ยวข้องกับบุคคลดังกล่าว (ตามส่วนที่ 3 ข้อ 3.3 ถึง 3.7 ของแบบประเมิน)
อย่างเพียงพอแล้ว สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน
บริษัทมีรายการที่เกี่ยวข้องกันกับบริษัทย่อย (เกี่ยวข้องกันโดยการโอนหุ้นและ/หรือกรรมการร่วมกัน)
ดังนั้นงบการเงินที่จัดทำขึ้นจึงแสดงรวมถึงผลของรายการดังกล่าว
ซึ่งเป็นไปตามเงื่อนไขที่ระบุไว้ในสัญญาที่ทำร่วมกันและเป็นไปตามปกติทางธุรกิจ

รายการกับบริษัท ทีพีพี อินเตอร์เนชั่นแนล จำกัด ที่ได้ตัดออกจากงบการเงินรวม มีดังนี้

(หน่วย : ล้านบาท)

[]
6 โครงการในอนาคต (Future Plan)

6.1 ระบบสารสนเทศ

เพื่อเพิ่มขีดความสามารถในการตอบสนองความต้องการของลูกค้าที่เปลี่ยนไปเป็นแบบ JIT หรือ
Just in Time มากขึ้น บริษัทฯ
จึงมีโครงการที่จะนำซอฟต์แวร์เพื่อการประมวลผลข้อมูลการผลิตและแผนการผลิตหรือ APS
(Advance Planning & Scheduling) มาเพื่อเป็นเครื่องมือ ซึ่งเมื่ออิมพลีเมนต์เสร็จสมบูรณ์
ระบบดังกล่าวจะมีความเชื่อมโยงกับระบบ ERP และระบบ Shop Floor ที่มีอยู่เดิมด้วย
ทำให้การทำงานมีความต่อเนื่องสะดวก รวดเร็ว มากยิ่งขึ้น

6.2 การเพิ่มประสิทธิภาพในการทำงาน

ทางบริษัทได้มีการปรับปรุงและเพิ่มประสิทธิภาพในการทำงานโดยให้มีการกำหนดดัชนีชี้วัดเป้าหมายที่แน่นลงไปในแต่ละแผนกรวมถึงการเพิ่มเครื่องจักรในจุดที่เป็นปัญหา

6.3 การสร้างจิตสำนึกด้านคุณภาพและสิ่งแวดล้อม

ทางบริษัทได้จัดทำโครงการ QSE Project Improvement Plan III
ซึ่งโครงการนี้เป็นการต่อยอดจากปี53ซึ่งจะเป็นโครงการที่มุ่งเน้นในเรื่องของQuality
ซึ่งจะนำกิจกรรมกลุ่มQCCเข้ามาใช้/Safety
ซึ่งจะใช้กิจกรรมประเมินความเสี่ยงและEnvironmental จะใช้การประเมิน Aspect and
Impact ในการดำเนินการ

6.4 โครงการ 5 ส เพื่อเพิ่มผลผลิต

เนื่องจากปัจจุบันทางบริษัทมีการจัดทำระบบหลายตัวแต่ทุกระบบจะมีพื้นฐานด้าน 5 ส
เป็นหลักดังนั้นเพื่อให้การดำเนินการเป็นไปอย่างมีประสิทธิภาพทางTPP จึงได้นำกิจกรรม 5 ส
มาประยุกต์ใช้ต่อไป
บริษัท ทีพีพี อินเตอร์เนชั่นแนล จำกัด

หมายเหตุ

ความหมายของสัญลักษณ์ มีความหมายดังนี้

/ = กรรมการ X = ประธานกรรมการ // = กรรมการบริหาร
ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจซึ่งทรัพย์สินทั้งหมดติดตั้งอยู่ในบริษัทในบริเวณเดียวกัน
คือตั้งที่โรงงานเลขที่ 9/9 หมู่ที่ 6 ถนนกิ่งแก้วตำบลราชาเทวะ อำเภอบางพลี
จังหวัดสมุทรปราการ สรุปได้ดังนี้

+---------------------------+---------+--------------+----------------+
| ลักษณะทรัพย์สิน               | กรรมสิทธ์ | มูล           | วงเงินภาระ      |
|                           |         | ค่าทางบัญชีหลังห | ผูกพันจำนองเป็นหล |
|                           |         | ักค่าเสื่อมราคา  | ักประกัน(ล้านบาท) |
|                           |         |              |                |
|                           |         | (ล้านบาท)     |                |
+---------------------------+---------+--------------+----------------+
| ที่ดิน 5 แปลง รวมเนื้อที่ 31.5   | เป      | 330.25       | 60.00          |
| ไร่                        | ็นเจ้าของ |              |                |
+---------------------------+---------+--------------+----------------+
| เ                         | เป      |  35.32       | 60.00          |
| ครื่องจักรหลักสำคัญที่ใช้ในการผลิต | ็นเจ้าของ |              |                |
|                           |         |              |                |
| ทุกขนาด รวม 25 เครื่อง       |         |              |                |
+---------------------------+---------+--------------+----------------+
| อาคารโรงงาน 3 โรง         | เป      |  4.09        | 60.00          |
| รวมเนื้อที่อาคาร โรงงานประมาณ | ็นเจ้าของ |              |                |
| 12,400 ตารางเมตร          |         |              |                |
+---------------------------+---------+--------------+----------------+
| อาคารสำนักงาน 1 หลัง 2 ชั้น   | เป      |  0.39        | -              |
| เนื้อที่อาคารประมาณ 640       | ็นเจ้าของ |              |                |
| ตารางเมตร                 |         |              |                |
+---------------------------+---------+--------------+----------------+

* ในปี 2551 มีการประเมินราคาที่ดินเพิ่มขึ้น 291.83 ล้านบาท

นโยบายการลงทุนในบริษัทย่อย

ณ วันที่ 31 ธันวาคม พ.ศ. 2553 บริษัทมีเงินลงทุนในบริษัทย่อยในธุรกิจต่าง ๆ คือ
ลงทุนในธุรกิจเข้าถือหุ้นในบริษัทอื่นหรือเข้าบริหารโครงการ คือ บริษัท ทีพีพี อินเตอร์เนชั่นแนล
จำกัด มูลค่ารวม 29.70 ล้านบาท เท่ากับ 99% ของทุนชำระแล้ว คิดเป็นร้อยละ 2.46
ของทรัพย์สินรวมของบริษัท บริษัทมีนโยบาย ที่จะขยายการลงทุนไปยังกิจการอื่นๆ
ที่บริษัทพิจารณาว่ามีแนวโน้มที่ดีในอนาคตโดยเน้นโครงการที่บริษัทสามารถหาผู้ชำนาญการและมีความเสี่ยงต่ำในการดำเนินโครงการ

การควบคุมดูแลบริษัทย่อย

บริษัทจะควบคุมดูแลบริษัทย่อย โดยการส่งกรรมการของบริษัทเข้าเป็นตัวแทนของบริษัท ในคณะ
กรรมการของบริษัทย่อย ถ้าหากบริษัทย่อยมีการดำเนินกิจการใดที่อาจกระทบต่อบริษัทโดยตรงแล้ว
ให้นำเรื่องที่เกิดขึ้นแจ้งหรือเสนอต่อที่ประชุมคณะ กรรมการบริษัทเพื่อรับทราบ เช่น
การเข้าเซ็นสัญญาเพื่อร่วมทุนหรือเข้าประมูลและบริหารโครงการต่าง ๆ เป็นต้น
ข้อพิพาททางกฎหมาย ซึ่งบริษัทหรือบริษัทย่อยเป็นคู่ความหรือคู่กรณี โดยที่คดีหรือข้อพิพาทยังไม่สิ้นสุด
ทั้งนี้เฉพาะคดีที่อาจมีผลกระทบด้านลบต่อทรัพย์สินของบริษัทย่อยที่จำนวนสูงกว่า ร้อยละ 5
ของส่วนถือหุ้น ณ วันสิ้นปีบัญชี 2553

- ไม่มี –
8.1 หลักทรัพย์ของบริษัท

บริษัทมีทุนจดทะเบียน 375 ล้านบาท ออกจำหน่ายและเรียกชำระเต็มจำนวนแล้ว 375 ล้านบาท
แบ่งออกเป็นหุ้นสามัญจำนวน 37.5 ล้านหุ้น มูลค่าหุ้นที่ตราไว้หุ้นละ 10 บาท

8.2 ผู้ถือหุ้น

รายชื่อผู้ถือหุ้นที่ถือหุ้นสูงสุด 10 รายแรกพร้อมจำนวนหุ้นที่ถือและสัดส่วนการถือหุ้นล่าสุด ณ
ปิดสมุดทะเบียนผู้ถือหุ้นครั้งหลังสุด ณ วันที่ 12 มีนาคม พ.ศ. 2553

  ---- -------------------------------------- ----------- ------------------
  ที่    ชื่อผู้ถือหุ้น                                จำนวนหุ้น     % ของจำนวนหุ้นทั้งสิ้น

  1    บริษัท แสงทองอินเตอร์เนชั่นแนล จำกัด          6,000,000   16.00

  2    QUAM SECURITIES COMPANY LIMITED A/C    4,436,300   11.83
       CLIENT                                             

  3    บริษัท บริหารสินทรัพย์ กรุงเทพพาณิชย์ จำกัด      3,076,200   8.20

  4    บริษัท พรูเด็นเชียล ทีเอสไลฟ์ ประกันชีวิต จำกัด   3,000,000   8.00
       (มหาชน)                                            

  5    บริษัท ทีเอสไลฟ์แคปปิตอล จำกัด               2,573,800   6.86

  6    น.ส.พรหมดลพร ศุภภัทรเศรษฐ์                1,450,500   3.87

  7    เรือตรีกิตติ ศรีศุกรี                         1,367,500   3.65

  8    นายทวี ธนาบุญ                            1,287,000   3.43

  9    นางดวงดาว ลี้สมบุญ                        1,281,900   3.42

  10   DBS VICKERS SECURITIES (SINGAPORE) PTE 1,260,400   3.36
       LTD                                                
  ---- -------------------------------------- ----------- ------------------

8.3 นโยบายหลักในการจ่ายเงินปันผลของบริษัทและบริษัทย่อย

บริษัทได้กำหนดไว้ในนโยบายของบริษัทให้จ่ายเงินปันผลจากกำไรสุทธิเท่านั้น
ห้ามจ่ายจากเงินประเภทอื่น ในกรณีที่บริษัทยังมียอดขาดทุนสะสมอยู่ห้ามมิให้จ่ายเงินปันผล

ก่อนจัดสรรจ่ายเงินปันผลให้บริษัทจัดสรรกำไรสุทธิประจำปี
ส่วนหนึ่งไว้เป็นทุนสำรองตามกฎหมายไม่น้อยกว่าร้อยละ 5
ของกำไรสุทธิประจำปีจนกว่าทุนสำรองนี้จะมีจำนวนไม่น้อยกว่า ร้อยละ 10 ของทุนจดทะเบียน

บริษัทมีนโยบายที่จะจ่ายเงินปันผลในอัตราไม่ต่ำกว่าร้อยละ 50
ของกำไรสุทธิหลังหักภาษีเงินได้สุทธิประจำปีแล้ว โดยจะจ่ายให้แก่ผู้ถือหุ้นในปีถัดไป

นโยบายที่บริษัทย่อยจะจ่ายเงินปันผลให้แก่บริษัทใหญ่ ไม่มีการกำหนดนโยบายเพื่อการนี้เป็นกรณีพิเศษ
โดยจะใช้นโยบายจ่ายเงินปันผลในลักษณะตามที่กล่าวข้างต้นให้แก่ผู้ถือหุ้นในอัตราเดียวเท่ากันหมดทุกราย
“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว
ด้วยความระมัดระวังบริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วน
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 มกราคม 2553
    ต่อผู้สอบบัญชีและกรรมการตรวจสอบบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายสาโรจน์ พัฒนะคูหา เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสาโรจน์ พัฒนะคูหา กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

[]

รายงานของคณะกรรมการตรวจสอบ

ในรอบปี พ.ศ. 2553 คณะกรรมการตรวจสอบได้มีการประชุมทุกไตรมาสรวม 4 ครั้ง
และได้มีการประชุมกับผู้สอบบัญชีอีก 1 ครั้ง โดยไม่มีฝ่ายจัดการเข้าร่วมประชุมด้วย
ซึ่งได้รายงานผลการประชุมให้คณะกรรมการบริษัทได้ทราบทุกครั้งโดยตลอด
และได้ปฏิบัติหน้าที่ตามขอบเขตความรับผิดชอบดังนี้

1. สอบทานงบการเงินทั้งของบริษัทและบริษัทในเครือว่า มีการเปิดเผยข้อมูลอย่างเพียงพอ ถูกต้อง
และโปร่งใส อธิบายได้

2.
ร่วมพิจารณาเปลี่ยนแปลงโครงสร้างองค์กรของบริษัทเพื่อเพิ่มประสิทธิภาพและความคล่องตัวในการดำเนินธุรกิจของบริษัทในทุก
ๆ ด้าน

3. เนื่องจากบริษัทมีแผนที่จะขยายธุรกิจ พร้อมๆ กับหาแนวทางในการลงทุนเพิ่มขึ้นอีกด้วย
ทำให้มีความจำเป็นจะต้องเพิ่มเจ้าหน้าที่และอุปกรณ์เครื่องใช้สำหรับงานตรวจสอบภายใน
จึงได้ขอเสนอจัดตั้งสำนักงานตรวจสอบภายในเพื่อรองรับการเติบโตของบริษัท
และดูแลการปฏิบัติงานด้านต่างๆ ได้ใกล้ชิดยิ่งขึ้น

4. เปรียบเทียบประมาณการรายได้ – รายจ่ายประจำปีกับรายได้ – รายจ่ายจริง
เพื่อศึกษาถึงอุปสรรคและข้อขัดข้องต่าง ๆ ทั้งจากภายในและภายนอกองค์กร

5. จากสภาวะแวดล้อมทางด้านเศรษฐกิจ
ได้ติดตามแผนการดำเนินธุรกิจของบริษัทโดยเฉพาะอย่างยิ่ง การเคลื่อนไหวของราคาวัตถุดิบ

6.เสนอคณะกรรมการบริษัทพิจารณาแต่งตั้งสำนักงาน ดร.วิรัชแอสโซซิเอทส์เป็นผู้สอบบัญชี
งบดุลและงบการเงินของบริษัทสำหรับปีการเงิน พ.ศ. 2554
พร้อมทั้งพิจารณาค่าตอบแทนเพื่อนำเสนอที่ประชุมผู้ถือหุ้นพิจารณาอนุมัติต่อไป

[]

(นายเกียรติพงศ์ กาญจนภี) ประธานคณะกรรมการตรวจสอบ
สารบัญ

หน้า

ส่วนที่ 1 บริษัทที่ออกหลักทรัพย์

1. ข้อมูลทั่วไป C-1

2. ปัจจัยความเสี่ยง D-1

3. ลักษณะการประกอบธุรกิจ E-1

4. การประกอบธุรกิจของแต่ละสายผลิตภัณฑ์ F-1

5. ทรัพย์สินที่ใช้ในการประกอบธุรกิจ H-1

6. โครงการในอนาคต I-1

7. ข้อพิพาททางกฎหมาย J-1

8. โครงสร้างเงินทุน K-1

9. การจัดการ L-1

10. การควบคุมภายใน M-1

11. รายการระหว่างกัน N-1

12. ฐานะการเงินและผลการดำเนินงาน O-1

13. ข้อมูลอื่นที่เกี่ยวข้อง P-1

ส่วนที่ 2 การรับรองความถูกต้องของข้อมูล

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัท R-1

เอกสารแนบ 2 รายละเอียดเกี่ยวกับกรรมการของบริษัทย่อย S-1